Léon Berens

De Léon Berens, gebuer den 8. Mee 1895 zu Rëmeleng, a gestuerwen den 10. November 1975 zu Esch-Uelzecht,Luxroots.com war e lëtzebuergeschen Industrielle vu Rëmeleng.

Scho säin Ur-Grousspapp Jean Berens-Breyer huet 1807 ugefaang op der Heed Kalleksteng ze briechend'Lëtzebuerger Land, 26. Juli 1957 an ugefaang Minett an Däitschland a Frankräich z'exportéieren. Säi Grousspapp Jacques Berens (1826-1902) huet d'Minières Berens, Rumelange gegrënntA-Z Luxemburger Illustrierte, Nr. 12 vum 22. Mäerz 1936. Nieft verschiddene Minièren hat de Léon Berens och d'Kalleksiewen um Kierchbierg.

En ass 1915 an den industrielle Betrib vu sengem Papp Jean Berens-Jost (1859-1923) agetratt, a leedender Positioun.

1928 ass e fir déi liberal Radikal Partei mat an d'Chamberwale gaangen. Seng Partei krut am Bezierk Süd awer just zwéi Sëtz an hie war den zwieleften.

Am November 1941 war en zu Hinzert inhaftéiert wéinst dem Verdacht der Resistenz Suen iwwerwisen ze hunn, mä no net allzelaanger Zäit koum en nees fräi a gouf vun der Kreesleedung als Verwaltungsbäirot vun der Gewerkschaft Lützelburg agesat (déi ausser den Hüttegrouwen all aner Grouwen zesummegefaasst huet).

Hee war jorelaang President vum Syndicat d'Initiative vu Rëmeleng. Vun 1916 bis 1946 war en och President vum Rëmelenger TennisclubHistorique vum TCRK.

De Betrib huet laang floréiert, 1949 hat de Léon Berens 146 Mann beschäftegt. 

De 16. Abrëll 1960 gouf seng Faillite gesprachMemorial No 30 vum 25. Mee 1960, S. 784. 1961 gouf d'Minière Berens zougemaach.

Seng Villa mat engem klenge Park stoung an der Brunnestrooss hanner dem Bricheschhaff.

Hie war mat der Emilie Lecuit bestuet. Si ass den 10. Oktober 1956 zu Rëmeleng verscheetDoudeskaart, 1956.

 Literatur 
 Minières Berens Rumelange. Revue N° 46 vum 15. November 1952 S. 12-17 mat 28 Fotoen
 Minières Berens zeigt neue Kalköfen. Revue N° 21 vum 21. Mee 1955 S. 31

 Um Spaweck 
 Minières Berens (Fotoen op industrie.lu)
 Kalleksiewe Berens (Fotoen op industrie.lu)

Kategorie:Lëtzebuergesch Industrieller
Kategorie:Gebuer 1895
Kategorie:Gestuerwen 1975